Document ID: /roh_data/filtered/fineweb-2-filterrobots_roh.jsonl.gz/21480

Sco il Cussegl dals chantuns, ha uss er il Cussegl naziunal approvà la cumpra dals F-35. Quels aviuns duain custar 6 milliardas francs. La gronda part dal parlament è pia persvadida ch'il contract cun il constructur american duai vegnir suttascrit fin ils 30 da mars 2023.
Il program total cumpiglia 9,5 milliardas francs. Dus terzs da quai per la cumpra dal F-35. Radund duas milliardas duain vegnir investidas en in nov sistem da defensiun da terra-aria. L'iniziativa cunter il F-35 n'è uschia betg pli relevanta, er sche ella sa tracta da la cumpra dal F-35.